Bernard Makuza

Bernard Makuza (født 30. september 1961) er en rwandisk politiker. Han var landets statsminister fra 8. mars 2000 til 7. oktober 2011."Pierre D Habumuremyi Appointed Prime Minister", The New Times, 7. oktober 2011. 

Makuza er etnisk hutu, og tilhørte tidligere partiet Mouvement démocratique républicain (MDR). Etter at MDR ble forbudt på grunn av påstander om at partiet forfektet folkemord har ikke Makuza vært tilknyttet noe politisk parti.

Før han ble utnevnt til statsminister var Makuza Rwandas ambassadør til Burundi og senere til Tyskland. Makuza ble utnevnt av tidligere president Pasteur Bizimungu etter at daværende statsminister Pierre-Célestin Rwigema var blitt tvunget til å trekke seg etter massiv kritikk i media og fra andre parlamentsmedlemmer.

Den 8. mars 2008 foretok president Paul Kagame en rekke utskiftninger i regjeringen, men Makuza fikk fortsette som regjeringsleder.

 Referanser 

Kategori:Rwandas statsministre
Kategori:Fødsler i 1961
Kategori:Personer fra Sørprovinsen i Rwanda